**শ্রম ও কর্মসংস্থান মন্ত্রণালয়ের মাসিক ( আগস্ট, ২০২২ মাসের) সমন্বয়সভার কার্যপত্র**

সভাপতি : মোঃ এহছানে এলাহী

সচিব

শ্রম ও কর্মসংস্থান মন্ত্রণালয়

সভার তারিখ : ১৩.০৯.২০২২

সময় : সকাল ১১.০০ ঘটিকায়

সভার স্থান : মন্ত্রণালয়ের সভাকক্ষ

**গত ১০.০৮.২০২২ তারিখে অনুষ্ঠিত সমন্বয়সভার কার্যবিবরণী অনুমোদন**

|  |  |  |
| --- | --- | --- |
| **ক্রম** | **বিষয় ও গত সভার সিদ্ধান্ত** | **বাস্তবায়ন অগ্রগতি** |
| ১. | **মন্ত্রণালয়ের অর্গানোগ্রাম সংশোধন**  (ক) অর্থ বিভাগে প্রেরিত অর্গানোগ্রাম সংশোধন বিষয়ে সম্মতির পর পরবর্তী প্রয়োজনীয় ব্যবস্থা দ্রুত গ্রহণ করতে হবে।  (খ) প্রয়োজনীয় ক্ষেত্রে অর্থ মন্ত্রণালয়ের অর্থ বিভাগে যোগাযোগ বৃদ্ধি করতে হবে। | (ক) ০৬টি ক্যাডার পদের সম্মতি পাওয়া গেছে মর্মে জনপ্রশাসন মন্ত্রণালয় হতে জানানো হয়েছে। শর্তানুযায়ী এ বিষয়ে প্রশাসনিক উন্নয়ন সংক্রান্ত সচিব কমিটির পরবর্তী সভায় উপস্থাপনের জন্য সার-সংক্ষেপের খসড়া প্রস্তুত করা হয়েছে।  (খ) অগগ্রতি সমন্বয় আলোচনা করা যেতে পারে। |
| ২. | **মন্ত্রণালয়ের শূন্যপদের বিবরণ ও জনবল নিয়োগ**  (ক) মন্ত্রণালয়ের ৩য় ও ৪র্থ শ্রেণির শূন্যপদ পূরণের জন্য লিখিত পরীক্ষা যতদ্রুত সম্ভব সম্পন্ন করতে হবে।  (খ) ১ম ও ২য় শ্রেণির অন্যান্য শূন্যপদ পূরণের বিষয়ে বাংলাদেশ সরকারি কর্ম কমিশন সচিবালয় এবং জনপ্রশাসন মন্ত্রণালয়ের সঙ্গে যোগাযোগ অব্যাহত রাখতে হবে। | (ক) মন্ত্রণালয়ের ৩য় ও ৪র্থ শ্রেণির শূন্যপদ পূরণের বিষয়ে সিদ্ধান্ত গ্রহণের নিমিত্ত বিভাগীয় নির্বাচন কমিটির সভা গত ২৩-০৮-২০২২ তারিখ অনুষ্ঠিত হয়। সভায় দ্রুততম সময়ের মধ্যে লিখিত পরীক্ষা গ্রহণ করার সিদ্ধান্ত গৃহীত হয়েছে। সে মোতাবেক কার্যক্রম চলছে।  (খ) ১ম ও ২য় শ্রেণির অন্যান্য শূন্যপদ পূরণের বিষয়ে বাংলাদেশ সরকারি কর্ম কমিশন সচিবালয়ের ইউনিট-১২ এর উপপরিচালকের সাথে টেলিফোনে যোগাযোগ করা হলে তিনি জানান, বর্ণিত পদসমূহে নিয়োগের বিজ্ঞপ্তি প্রকাশের কার্যক্রম প্রক্রিয়াধীন। |
| ৩. | **নিয়োগবিধি চূড়ান্তকরণ ও অর্গানোগ্রাম অনুমোদন**  (ক) নিয়োগবিধি প্রয়োজনীয় সংশোধন, পুনর্গঠন ও পরিমার্জনপূর্বক তফসিলের সার্বিক শুদ্ধতা সম্পর্কে পুনরায় নিশ্চিত হওয়ার জন্য সংস্থাপন শাখা কর্তৃক যোগাযোগ রাখার মাধ্যমে শ্রম অধিদপ্তর এবং আদালত অধিশাখা থেকে যথাসম্ভব দ্রুত প্রয়োজনীয় মতামত সংগ্রহ করতে হবে।  (খ) ‘শ্রম অধিদপ্তর, নিম্নতম মজুরী বোর্ড, শ্রম আদালত ও শ্রম আপীল আদালত (কর্মচারী) নিয়োগ বিধিমালা, ২০১৯’ ভেটিংয়ের কার্যক্রম সম্পন্নকরণের লক্ষ্যে লেজিসলেটিভ ও সংসদ বিষয়ক বিভাগের সঙ্গে যোগাযোগ অব্যাহত রেখে যথাসম্ভব দ্রুত নিয়োগ বিধিমালা জারি করার ব্যবস্থা গ্রহণ করতে হবে।  (গ) শ্রম অধিদপ্তরের অর্গানোগ্রাম সংশোধনের জন্য জনপ্রশাসন মন্ত্রণালয়ের সঙ্গে কার্যকর যোগাযোগ অব্যাহত রাখতে হবে।  (ঘ) শ্রম অধিদপ্তরের পরিচালক (প্রশাসন)-এর সঙ্গে যোগাযোগ করে সংশ্লিষ্ট প্রয়োজনীয় কাগজপত্র সংগ্রহ করে আগামী ১৮.০৮.২০২২খ্রি. তারিখের মধ্যে জনপ্রশাসন মন্ত্রণালয়ে প্রেরণ করতে হবে। | (ক) ‘শ্রম অধিদপ্তর, নিম্নতম মজুরি বোর্ড, শ্রম আদালত ও শ্রম আপীল আদালত (কর্মচারী) নিয়োগ বিধিমালা, ২০২২’-এর এস.আর.ও নম্বর জারির লক্ষ্যে গত ১৭-০৮-২০২২ তারিখে লেজিসলেটিভ ও সংসদ বিষয়ক বিভাগে নথি প্রেরণ করা হয়েছে।  (খ) শ্রম অধিদপ্তরের সাংগঠনিক কাঠামো অনুমোদনের লক্ষ্যে যাবতীয় কাগজপত্রাদি গত ১৭-০১-২০২২ তারিখে জনপ্রশাসন মন্ত্রণালয়ে প্রেরণ করা হয়। তৎপ্রেক্ষিতে জনপ্রশাসন মন্ত্রণালয়ের চাহিদার আলোকে প্রয়োজনীয় কাগজপত্রাদি সত্যায়িত করে গত ০৮-০৫-২০২২ তারিখে জনপ্রশাসন মন্ত্রণালয়ে প্রেরণ করা হয়। জনপ্রশাসন মন্ত্রণালয়ের চাহিদা অনুযায়ী তথ্যাদি প্রেরণের জন্য গত ১২-০৬-২০২২ তারিখে শ্রম অধিদপ্তরে পত্র প্রেরণ করা হয়। কিন্তু তথ্যাদি না পাওয়ায় গত ০৬-০৯-২০২২ তারিখে শ্রম অধিদপ্তরে তাগিদপত্র প্রেরণ করা হয়েছে।  (গ) অগ্রগতি সমন্বয় সভায় আলোচনা করা যেতে পারে। |
| ৪. | APA **২০২২-২০২৩ বাস্তবায়নের অগ্রগতি পর্যালোচনা**  (ক) ২০২২-২৩ অর্থবছরে APA কর্ম-পরিকল্পনা অনুযায়ী কার্যক্রম যথাযথভাবে বাস্তবায়ন করতে হবে।  (খ) মন্ত্রণালয়ের APA টিমপ্রধান কর্তৃক অধিদপ্তর/দপ্তর/সংস্থার ফোকাল পয়েন্ট কর্মকর্তাদের সমন্বয়ে দুইমাস অন্তর সভা করে প্রয়োজনীয় দিকনির্দেশনা প্রদান অব্যাহত রাখতে হবে। | (ক) ২০২১-২২ অর্থ-বছরে বার্ষিক কর্মসম্পাদন চুক্তির (APA) কর্ম-পরিকল্পনা অনুযায়ী কার্যক্রম বাস্তবায়ন করা হচ্ছে।    (খ) মন্ত্রণালয়ের বার্ষিক কর্মসম্পাদন চুক্তি (APA) টিম প্রধান কর্তৃক অধিদপ্তর/দপ্তর/সংস্থার ফোকাল পয়েন্ট কর্মকর্তাদের সমন্বয়ে দুই মাসে সভা করে প্রয়োজনীয় দিক নির্দেশনা প্রদান করা হচ্ছে। গত ২৮/০৬/২০২২ তারিখে বার্ষিক কর্মসম্পাদন চুক্তির সভা অনুষ্ঠিত হয়েছে। |
| ৫. | **জাতীয় শুদ্ধাচার কৌশল (**NIS**),** **২০২২-২০২৩**  (ক) জাতীয় শুদ্ধাচার কৌশল কর্ম-পরিকল্পনা, ২০২১-২০২২ এবং ২০২২-২০২৩ অর্থ-বছরের কর্ম-পরিকল্পনা বাস্তবায়ন করতে হবে।  (খ) মাঠপর্যায়ে দপ্তর/সংস্থায় জাতীয় শুদ্ধাচার কৌশল কর্ম-পরিকল্পনা ২০২১-২০২২ ও ২০২২-২০২৩-এর কার্যক্রম পরিবীক্ষণ করতে হবে। | মাঠপর্যায়ে দপ্তর/সংস্থায় জাতীয় শুদ্ধাচার কৌশল কর্ম-পরিকল্পনা ২০২২-২০২৩-এর কার্যক্রম নিয়মিত পরিবীক্ষণ করা হয়। |
| ৬. | **অভিযোগ প্রতিকার ব্যবস্থা বা** Grievance Redress System (GRS)  প্রাপ্ত অভিযোগসমূহ যথাসময়ে প্রতিকারের ব্যবস্থা গ্রহণ করতে হবে, এবং মন্ত্রিপরিষদ বিভাগে নিয়মিত প্রতিবেদন প্রেরণ করতে হবে। | Grievance Redress System প্রাপ্ত অভিযোগসমূহ যথাসময়ে নিষ্পত্তি করা হচ্ছে এবং প্রতি মাসের মন্ত্রিপরিষদ বিভাগে প্রেরণ করা হয়। উল্লেখ্য আগস্ট, ২০২২ মাসে ০৬টি অভিযোগ পাওয়া যায়। অভিযোগসমূহ যথাসময়ে নিষ্পত্তি করা হয়েছে। |
| ৭. | **আইন, বিধিমালা ও নীতিমালা প্রণয়ন/সংশোধন**  (ক) বাংলাদেশ শ্রম বিধিমালা ২০১৫, সংশোধিত ২০২১-এর ভেটিং সম্পন্ন করতে লেজিসলেটিভ ও সংসদ বিষয়ক বিভাগে কার্যকর যোগাযোগ অব্যাহত রাখতে হবে।  (খ) বাংলাদেশ শ্রম আইন, ২০০৬ (সংশোধিত, ২০১৮) পুনঃসংশোধনের নিমিত্ত অবিলম্বে স্টেকহোল্ডারদের নিকট হতে প্রাপ্ত সংশোধন প্রস্তাবসমূহ সমন্বিত করে বাংলাদেশ শ্রম আইন, ২০০৬ পুনঃসংশোধনের সকল কার্যক্রম ডিসেম্বর, ২০২২ এর মধ্যে শেষ করতে যথাযথ পদক্ষেপ গ্রহণ করতে হবে।  (গ) মন্ত্রণালয়ের একাধিক প্যানেল আইনজীবী বা আইন-উপদেষ্টা নিয়োগের কার্যক্রম দ্রুত সম্পন্ন করতে হবে।  (ঘ) ‘অত্যাবশ্যক পরিষেবা আইন, ২০২১’ প্রণয়নের যাবতীয় কার্যক্রম দ্রুত সম্পন্ন করতে হবে। | (ক) “বাংলাদেশ শ্রম বিধিমালা, ২০১৫ সংশোধিত ২০২১” গেজেট ইতোমধ্যে প্রকাশিত হয়েছে। যার SRO নম্বর ২৮৪ আইন/২০২২ তাং-২৫/০৮/২০২২ খ্রি:।  (খ) বাংলাদেশ শ্রম আইন, ২০০৬ (সংশোধিত ২০১৮) পুনঃসংশোধনের নিমিত্ত ইতোমধ্যে শ্রম আইন সংশোধন কমিটি পুনর্গঠন করা হয়েছে। গঠিত ত্রিপক্ষীয় কমিটির প্রথম সভা গত ১৬/০৬/২০২২ তারিখে অনুষ্ঠিত হয়েছে। ত্রিপক্ষীয় কমিটির সভার সিদ্ধান্ত মোতাবেক গত ২৭/০৭/২০২২ তারিখে মন্ত্রণালয়ের ০৬ জন সদস্যসহ ‘সরকার-মালিক ও শ্রমিক প্রতিনিধির’ সমন্বয়ে গঠিত ১২ সদস্যবিশিষ্ট ‘ওয়ার্কিং কমিটির’ ১ম সভা ২৩/০৮/২০২২ তারিখে অনুষ্ঠিত হয়েছে। বাংলাদেশ শ্রম আইন, ২০০৬ পুনরায় সংশোধনের লক্ষ্যে এ পর্যন্ত ১৭টি দপ্তর/সংস্থা/স্টেকহোল্ডার প্রতিষ্ঠান থেকে সংশোধন প্রস্তাব পাওয়া গেছে। সেগুলো সমন্বয়ের কার্যক্রম চলমান রয়েছে।  (গ) গত ২১/০৭/২০২২ তারিখে বেসরকারি প্যানেল আইনজীবী নিয়োগের জন্য ০৭ সদস্য বিশিষ্ট একটি কমিটি গঠন করা হয়েছে এবং গত ১৭/০৮/২০২২ তারিখে কমিটির ১ম সভা অনুষ্ঠিত হয়েছে। পরবর্তী কার্যক্রম চলমান।  (ঘ) ‘অত্যাবশ্যক পরিষেবা আইন, ২০২২’ মন্ত্রিপরিষদ বিভাগের চূড়ান্ত অনুমোদনের জন্য গত ০৯.০৮.২০২২ তারিখে মন্ত্রিপরিষদ বিভাগে প্রেরণ করা হয়েছে। |
| ৮. | **উদ্ভাবনী কর্ম-পরিকল্পনা বাস্তবায়ন ও তথ্য বাতায়ন হালনাগাদকরণ**  (ক) বার্ষিক কর্মসম্পাদন চুক্তি (APA) অনুযায়ী উদ্ভাবনী কর্ম-পরিকল্পনা যথাযথভাবে বাস্তবায়ন করতে হবে।  (খ) নিয়মিতভাবে তথ্য বাতায়ন হালনাগাদ করতে হবে। | (ক) ২০২১-২২ অর্থবছরের কর্মপরিকল্পনা অনুযায়ী উদ্ভাবন কার্যক্রম সম্পন্ন হয়েছে। ২০২২-২৩ অর্থ বছরের কর্মপরিকল্পনা অনুযায়ী কার্যক্রম বাস্তবায়ন করা হচ্ছে।  (খ) নিয়মিতভাবে তথ্য বাতায়ন হালনাগাদ করা হয়। |
| ৯. | **ই-ফাইল বাস্তবায়ন কার্যক্রম**  (ক) হার্ডফাইলে প্রাপ্ত ডাক ফ্রন্টডেস্ক হতে ১০০% আপলোড করে ই-ফাইলের মাধ্যমে নিষ্পত্তির কার্যক্রম গ্রহণ করতে হবে।  (খ) শাখা/অধিশাখা হতে হার্ডফাইলের নথি নিষ্পন্নের তথ্য প্রতিমাসের ০৩ তারিখের মধ্যে আইসিটি সেলে প্রেরণ করতে হবে এবং আইসিটি সেল কর্তৃক ছক আকারে সমন্বয়সভায় উপস্থাপন করতে হবে।  (গ) সকল শাখার কার্যক্রম যথাসম্ভব ই-নথির মাধ্যমে সম্পন্ন করতে হবে।  (ঘ) হার্ডফাইল ও ই-নথির মাধ্যমে নিষ্পন্ন নথির তথ্য প্রত্যেক শাখা কর্তৃক আবশ্যিকভাবে প্রেরণের জন্য আইসিটি সেল কর্তৃক প্রতিটি শাখায় তাগিদ পত্র প্রেরণ করতে হবে। | (ক) প্রাপ্ত অধিকাংশ পত্র ই-ফাইলিং-এর মাধ্যমে নিষ্পত্তি করা হয়। আগস্ট’**২০২২** মাসে হার্ডফাইলে প্রাপ্ত ডাক ফ্রন্টডেস্ক কর্তৃক ৯৬**%** আপলোড করে ই-ফাইলের মাধ্যমে নিষ্পত্তি করা হয়।  (খ) বিগত আগস্ট’২০২২ মাসে মোট ১৭টি শাখা/অধিশাখা হতে (০৮/০৯/২০২২ তারিখ পর্যন্ত) হার্ডফাইলের নথি নিষ্পন্নের তথ্য আইসিটি সেলে প্রেরণ করা হয়।  (গ) আইসিটি শাখার কার্যক্রম সকল ই-নথির মাধ্যমে সম্পন্ন করা হয়। অনান্য শাখায় ই-ফাইল ব্যবহারে কোনো সমস্যা হলে আইসিটি শাখা থেকে নিয়মিত কারিগরি সহায়তা প্রদান করা হয়।  (ঘ) সভার সিদ্ধান্ত অনুযায়ী গত ২২/০৮/২০২২ তারিখে সকলকে তাগিদ পত্র প্রদান করা হয়েছে। |
| ১০. | **সিটিজেন চার্টার বাস্তবায়ন**  সিটিজেন চার্টার অনুযায়ী টিমকে কর্ম-পরিকল্পনা প্রস্তুত ও হালনাগাদকরণসহ প্রতিটি সমন্বয়সভায় বাস্তবায়ন অগ্রগতি উপস্থাপন হবে। | সিটিজেন চার্টারের সেবাসমূহ নির্ধারিত সময়ে প্রদান করা হয়। গত ৩০/০৬/২০২২ তারিখে সংশোধিত সিটিজেন চার্টার এ মন্ত্রণালয়ের ওয়েবসাইটে আপলোড করা হয়েছে। |
| ১১. | **অভ্যন্তরীণ প্রশিক্ষণ**  APA লক্ষ্যমাত্রা অনুযায়ী শ্রেণিভিত্তিক নথি, নতুন এসিআর, ই-নথি, তথ্য অধিকার এবং জিআরএস (GRS) বিষয়সমূহের ওপর পর্যায়ক্রমে ইন-হাউজ প্রশিক্ষণ প্রদান করতে হবে। | APA লক্ষ্যমাত্রা অনুযায়ী শ্রেণিভিত্তিক নথি, নতুন এসিআর, ই-নথি, তথ্য অধিকার এবং জিআরএস (GRS)-সহ অন্যান্য বিষয়সমূহের ওপর ইন-হাউজ প্রশিক্ষণ প্রদান করা হবে। আগস্ট, ২০২২ মাসের ৪০ জন কর্মচারীকে প্রশিক্ষণ প্রদান করা হয়েছে। |
| ১২. | **অডিট আপত্তি নিষ্পত্তি**  মন্ত্রণালয়ের কতটি অডিট আপত্তি আছে তা সুনির্দিষ্টভাবে আপত্তি ও আপত্তিকৃত অর্থের পরিমাণ ‍সমন্বয়সভায় উপস্থাপন করতে হবে। | মন্ত্রণালয়ের অনিষ্পন্ন অডিট আপত্তি ৮টি এবং আপত্তিকৃত টাকা ৭৪ লক্ষ ২২ হাজার ৩০৮ টাকা। অনিষ্পন্ন অডিট আপত্তির বিষয়ে গত ১১/০৮/২০২২ তারিখে সভা করা হয়েছে এবং অনিষ্পন্ন অডিট আপত্তির নিষ্পত্তির বিষয়ে প্রয়োজনীয় নির্দেশনা প্রদান করা হয়েছে। |
| ১৩. | **তথ্য অধিকার**  তথ্য অধিকার আইন অনুযায়ী প্রতিমাসে কতজনকে ও কী কী বিষয়ে তথ্য প্রেরণ করা হয়েছে তা সংক্ষিপ্তাকারে সমন্বয় সভায় উপস্থাপন করতে হবে। | তথ্য অধিকার আইন অনুযায়ী আগস্ট, ২০২২ মাসে ০১টি আবেদন পাওয়া গেছে এবং তাঁর আবেদনের পরিপ্রেক্ষিতে তথ্য প্রেরণ করা হয়েছে। |
| ১৪. | **বাজেট**  প্রকিউরমেন্ট প্লান অনুযায়ী ব্যয় নির্বাহ করতে হবে এবং তিন মাস অন্তর নিয়মিত Budget Management Committee (BMC)-র সভা আয়োজন অব্যাহত রাখতে হবে। | তিনমাস অন্তর নিয়মিত Budget Management Committee (BMC) সভা আয়োজন করা হচ্ছে। ২০২২-২৩ অর্থ বছরের বাজেট বাস্তবায়ন পরিকল্পনা এবং প্রকিউরমেন্ট প্লান প্রণয়নের বিষয়ে শিগগিরই বাজেট ব্যবস্থাপনা কমিটির সভা আয়োজন করা হবে। |
| ১৫. | **সচিবালয় নির্দেশমালা, ২০১৪ অনুযায়ী অধিশাখা/শাখা পরিদর্শন**  (ক) মন্ত্রণালয়ের শাখা/অধিশাখার সংখ্যা বিবেচনায় নিয়ে সচিবালয় নির্দেশমালা, ২০১৪ অনুযায়ী শাখা/অধিশাখা পরিদর্শন নিয়মিত বৃদ্ধি করতে হবে। পরিদর্শন প্রতিবেদন প্রশাসন শাখায় প্রেরণ করতে হবে।  (খ) অধিশাখা/শাখা হতে যেসব সুপারিশ পাওয়া যায় তা পরবর্তী সমন্বয় সভায় উপস্থাপন এবং যথাসম্ভব বাস্তবায়ন করতে হবে। | (ক) জুলাই ও আগস্ট, ২০২২খ্রি. এ দুই মাসে ১৩টি শাখা/অধিশাখা পরিদর্শন করা হয়েছে।  (খ) অগ্রগতি সমন্বয় সভায় আলোচনা করা যেতে পারে। |
| ১৬. | **নবগঠিত শ্রম আদালত**  (ক) গাজীপুর, নারায়ণগঞ্জ ও কুমিল্লা জেলায় নতুন ৩টি শ্রম আদালতে প্রয়োজনীয় জনবল নিয়োগের দ্রুত ব্যবস্থা গ্রহণ করতে হবে।  (খ) ময়মনসিংহ, দিনাজপুর, যশোর, কুষ্টিয়া, বগুড়া, পাবনা ও নোয়াখালী জেলায় নতুন ০৭টি শ্রম আদালত গঠনের জন্য প্রয়োজনীয় কার্যক্রম দ্রুত সম্পন্ন করতে হবে।  (গ) শ্রম আপীল ট্রাইব্যুনাল এবং কলকারখানা ও প্রতিষ্ঠান পরিদর্শন অধিদপ্তরকে তাগিদ পত্র প্রেরণ করতে হবে। | (ক) নারায়ণগঞ্জ, গাজীপুর ও কুমিল্লা জেলায় নতুন ০৩টি শ্রম আদালত গঠনের গেজেট প্রজ্ঞাপন এস,আর,ও নং ২০৮-আইন/২০২২, তারিখ: ২৫-০৫-২০২২ বাংলাদেশ ফরম ও প্রকাশনা অফিস, তেজগাঁও, ঢাকা কর্তৃক গত ২৯-০৫-২০২২ তারিখের গেজেটের অতিরিক্ত সংখ্যায় প্রকাশ করা হয়েছে। ইতোমধ্যে উক্ত ০৩টি শ্রম আদালতে চেয়ারম্যান নিয়োগ প্রদান করা হয়েছে। সংশ্লিষ্ট জেলার শ্রম অধিদপ্তরের উপপরিচালককে রেজিস্ট্রারের অতিরিক্ত দায়িত্ব প্রদান করা হয়েছে।আদালতের কার্যক্রম শুরু করার নিমিত্ত আদালতসমূহের নিজস্ব জনবল নিয়োগ না হওয়া পর্যন্ত নবগঠিত শ্রম আদালতসমূহে ০১ জন করে সাঁটলিপিকার কাম-কম্পিউটার অপারেটর, অফিস সহকারী কাম-কম্পিউটার মুদ্রাক্ষরিক ও অফিস সহায়ক পদে প্রেষণে/অতিরিক্ত দায়িত্ব প্রদানের জন্য কলকারখানা ও প্রতিষ্ঠান পরিদর্শন অধিদপ্তরকে পত্র প্রেরণ করা হয়েছে।  (খ) ময়মনসিংহ, দিনাজপুর, যশোর, কুষ্টিয়া, বগুড়া, পাবনা ও নোয়াখালী জেলায় নতুন ০৭টি শ্রম আদালত গঠনে আইন ও বিচার বিভাগ হতে ইতিবাচক মতামত প্রাপ্তির পর প্রতিটি শ্রম আদালতে ১৪(চৌদ্দ)টি করে মোট ৯৮ (আটানব্বই)টি পদ সৃজন এবং যানবাহন ও অফিস সরঞ্জামাদি টিওএন্ডইতে অন্তর্ভুক্তকরণের প্রস্তাব প্রেরণ করা হলে জনপ্রশাসন মন্ত্রণালয় কর্তৃক তথ্যাদি চাওয়া হয়। পরবর্তী কাজের অগ্রগতি সমন্বয় সভায় আলোচনা করা যেতে পারে।  (গ) আপীল ট্রাইব্যুনাল এবং কলকারখানা ও প্রতিষ্ঠান পরিদর্শন অধিদপ্তর হতে উক্ত তথ্যাদি সংগ্রহ করে জনপ্রশাসন মন্ত্রণালয়ে প্রেরণের লক্ষ্যে নথি উপস্থাপন করা হয়েছে। |
| ১৭. | **কর্মসংস্থান অধিদপ্তর সৃষ্টি**  (ক) মাননীয় প্রধানমন্ত্রীর অনুমোদনের পরিপ্রেক্ষিতে মন্ত্রণালয়ের প্রশাসন অনুবিভাগ হতে অফিস আদেশ জারি করতে হবে।  (খ) কর্মসংস্থান অধিদপ্তর গঠন বিষয়ক যাবতীয় কার্যক্রম দ্রুত সম্পন্ন করতে হবে।  (গ) জনপ্রশাসন মন্ত্রণালয় কর্তৃক Allocation of Business-এর প্রয়োজনীয় অংশের সংশোধন প্রস্তাব অনুযায়ী এ মন্ত্রণালয়ের কর্মসংস্থান শাখা কর্তৃক প্রেরিত ইউ.ও.নোটের মর্মানুযায়ী জনপ্রশাসন মন্ত্রণালয়ে পত্র প্রেরণ করতে হবে। | (ক) অগ্রগতি সমন্বয়সভা আলোচনা করা যেতে পারে।  (খ) কর্মসংস্থান অধিদপ্তর সৃষ্টির বিষয়ে প্রয়োজনীয় পদক্ষেপ গ্রহণ করা হয়েছে। কর্মসংস্থান অধিদপ্তর সৃষ্টির প্রস্তাব গত ২২-১২-২০২০, ০২-০২-২০২১ এবং গত ১৬-০৩-২০২২ তারিখে ৩য় বারের মত জনপ্রশাসন মন্ত্রণালয়ে প্রস্তাব প্রেরণ করা হয়েছে। এরপর গত ০৭-০৪-২০২২ তারিখে জনপ্রশাসন মন্ত্রণালয় পুনরায় বিভিন্ন তথ্য ও প্রমাণক প্রেরণের জন্য অনুরোধ করে। এর পরিপ্রেক্ষিতে গত ১৯-০৬-২০২২ তারিখে চাহিত তথ্যাদি জনপ্রশাসন মন্ত্রণালয়ে প্রেরণ করা হয়। তৎপ্রেক্ষিতে, জনপ্রশাসন মন্ত্রণালয় গত ০৭-০৭-২০২২ তারিখে পুনরায় প্রয়োজনীয় তথ্যাদি প্রমানকসহ যথাযথভাবে প্রেরণের জন্য অনুরোধ জানানো হয়েছে। এর ধারাবাহিকতায় প্রশাসনিক উন্নয়ন সংক্রান্ত সচিব কমিটির ১৩শ সভার ০৪ নং ক্রমিকের সিদ্ধান্ত বাস্তবায়নের অগ্রগতি সম্বলিত তথ্যাদি প্রদান করার জন্য গত সমন্বয় সভায় সচিব মহোদয়ের নির্দেশনা মোতাবেক এ মন্ত্রণালয়ের প্রশাসন অনুবিভাগকে গত ১৯-০৭-২০২২ তারিখে ইউ,ও নোটের মাধ্যমে তথ্য প্রদানের অনুরোধ জানানো হয়েছে। অন্যান্য তথ্যাদির বিষয়ে প্রয়োজনীয় কার্যক্রম চলমান রয়েছে। অধিদপ্তরের গঠনের বিষয়ে জনপ্রশাসন মন্ত্রণালয়ের সাথে যোগাযোগ অব্যাহত রয়েছে।  শ্রম ও কর্মসংস্থান মন্ত্রণালয়ের “ব্লেন্ডেড শিক্ষা ও দক্ষতা বিষয়ক কর্মপরিকল্পনা (NBEMP)” প্রণয়নের নিমিত্ত ‘শ্রম ব্যবস্থাপনা ও কর্মসংস্থান’ উপ-কমিটি পুনর্গঠন এবং কম্পোনেন্ট অনুযায়ী ০৬টি ওয়ার্কিং গ্রুপ গঠন করা হয়। ইতোমধ্যে ০৬টি ওয়ার্কিং গ্রুপের যৌথসভা আয়োজনের মাধ্যমে খসড়া কর্মপরিকল্পনা প্রণয়ন করা হয়। উপ-কমিটি, ওয়ার্কিং গ্রুপের সকল সদস্য, মন্ত্রণালয়ের সকল কর্মকর্তা এবং এটুআই, আইএলওসহ সংশ্লিষ্ট সকল অংশীজনের অংশগ্রহণে আগামী ৩১-০৮-২০২২ তারিখ সকাল ০৯.০০ ঘটিকায় শ্রম ভবনের সম্মেলন কক্ষে কর্মশালা অনুষ্ঠিত হওয়ার পর চূড়ান্ত কর্ম-পরিকল্পনা এ মন্ত্রণালয় কর্তৃক অনুমোদিত হয়েছে এবং জাতীয় স্টিয়ারিং কমিটির বরাবর অনুমোদিত কর্ম-পরিকল্পনা প্রেরিত হয়েছে।  (গ) অগ্রগতি সমন্বয়সভায় আলোচনা করা যেতে পারে। |
| ১৮. | **কোভিড-১৯ মোকাবেলায় গৃহীত কার্যক্রম**  (ক) মাননীয় প্রধানমন্ত্রীর সর্বশেষ নির্দেশনা ও মন্ত্রিপরিষদ বিভাগের কোভিড-১৯-এর বিস্তার রোধকল্পে যেসব বিধি-নিষেধ ও নির্দেশনা প্রদান করেছে তা যথাযথভাবে প্রতিপালন করতে হবে।  (খ) মন্ত্রণালয়ের কর্মকর্তা/কর্মচারীদের স্বাস্থ্য সুরক্ষায় মাস্ক ও হ্যান্ড স্যানিটাইজার বিতরণের প্রয়োজনীয় ব্যবস্থা গ্রহণ করতে হবে। | (ক) কোভিড-১৯ নিয়ন্ত্রণে মাননীয় প্রধানমন্ত্রীর সর্বশেষ নির্দেশনা ও মন্ত্রিপরিষদ বিভাগের বিধি-নিষেধ এবং নির্দেশনা প্রতিপালনের লক্ষ্যে মন্ত্রণালয় হতে সকল কর্মকর্তা ও কর্মচারী ও আওতাধীন অধিদপ্তর/দপ্তর/সংস্থাকে প্রয়োজনীয় নির্দেশনা প্রদান করা হয়েছে।  (খ) এ লক্ষ্যে মন্ত্রণালয়ে কর্মরত কর্মকর্তা/কর্মচারীদের স্বাস্থ্য সুরক্ষায় প্রয়োজনীয় নির্দেশনা প্রদানসহ মাস্ক ও হ্যান্ড স্যানিটাইজার ব্যবহার বাধ্যতামূলক করে নির্দেশনা প্রদান করা হয়েছে। |
| ১৯. | **অনিষ্পন্ন ডাক ও নথি সংক্রান্ত**  সমন্বয় শাখা কর্তৃক প্রদত্ত ছক অনুযায়ী অনিষ্পন্ন ডাক ও নথি সংক্রান্ত তথ্য প্রতিমাসে সমন্বয় শাখায় প্রেরণ করতে হবে এবং সমন্বয় সভায় উপস্থাপন করবে। | অগ্রগতি সমন্বয় সভায় উপস্থাপন করা হবে (ছক সংযুক্ত)। |
| ২০. | **বিবিধ**  (ক) আগামী ১৫ অক্টোবর, ২০২২ তারিখের পূর্বেই মন্ত্রণালয়ের বার্ষিক প্রতিবেদন ওয়েবসাইটে আপলোড ও প্রিন্ট কপি প্রকাশ করতে হবে।  (খ) যেসব দপ্তর/সংস্থার এখনও বার্ষিক প্রতিবেদন প্রস্তুতের নিমিত্ত তথ্য প্রেরণ করেনি সেসব দপ্তর/সংস্থা আগামী ২২.০৮.২০২২ তারিখের মধ্যে ইউনিকোড (Unicode) ও নিকষ ফন্টে (Nikosh Font) তথ্য প্রেরণ করার জন্য তাগিদ প্রদান করতে হবে।  (গ) সমন্বয় শাখায় রক্ষিত ফটোস্ট্যাস্ট মেশিনের কার্যকারিতা বৃদ্ধির জন্য জরুরি প্রয়োজনীয় ব্যবস্থা গ্রহণ করতে হবে। | (ক) ২০২১-২০২২ অর্থবছরের বার্ষিক প্রতিবেদন প্রতিবেদন প্রণয়নের কার্যক্রম শিগগিরই গ্রহণ করা হবে। এ বিষয়ে মন্ত্রণালয়ের সংশ্লিষ্ট শাখা/অধিশাখা এবং আওতাধীন অধিদপ্তর/দপ্তর/সংস্থা হতে তথ্য সংগ্রহ করা হয়েছে। সংগৃহীত তথ্যাবলি সমন্বয়পূর্বক বার্ষিক প্রতিবেদনের খসড়া প্রস্তুত করা হয়েছে।  (খ) অগ্রগতি সমন্বয় সভায় আলোচনা করা যেতে পারে।  (গ) সমন্বয় শাখার ফটোস্ট্যাস্ট মেশিন মেরামত করে সচল করা হয়েছে। |

(ড. অশোক কুমার বিশ্বাস)

সিনিয়র সহকারী সচিব

শ্রম ও কর্মসংস্থান মন্ত্রণালয়